Държавен вестник, бр. 43, 2013 г., стр. 13

БРОЙ  43	
Д Ъ Р Ж А В Е Н  В Е С Т Н И К 	
СТР.  13  
 
 
 
 
 
 
  
 
 
 
 
 
 
 
 
 
 
 
 
 
т 
 
на антимикробни средства. Водеща причина за 
бързото развитие и широкото разпространение 
на резистентността е нерационалното прилагане 
на антибиотиците (не по показания, неправилен 
избор на антимикробно средство или приложено 
в неадекватен терапевтичен режим), което оказва 
допълнителен селективен антибиотичен натиск.
2. Основни дейности и мерки по надзора, 
профилактиката и контрола на ВБИ и АМР 
С този стандарт се регламентират основните 
дейности и мерки по надзора, профилактиката и 
контрола на ВБИ, както и основните дейности 
и мерки за ограничаване на разпространението 
на АМР:
2.1. Надзорът на ВБИ и АМР представлява 
системно проучване, регистриране и анализ на 
медицинската информация с цел планиране и 
провеждане на противоепидемични мерки и мер-
ки за ограничаване на АМР, оценка на тяхната 
ефективност, както и осигуряване на обратна 
връзка до всички звена, участващи в надзора. 
Основната цел на надзора е ограничаване на въз-
никването и разпространението на ВБИ и АМР. 
2.2. Профилактиката (превенцията) на ВБИ е 
прилагане на комплексен подход, който включва 
специфични елементи, насочени към защита на 
пациентите и персонала на лечебните заведения 
с цел ограничаване до възможния минимум 
възникването и разпространението на ВБИ. 
2.3. Профилактиката (превенцията) на АМР 
се основава на рационална употреба на анти-
микробни средства, гарантирана от гъвкава и 
периодично обновявана антибиотична политика, 
разумно използване на антибиотици за профилак-
тика и лечение с цел ограничаване на появата на 
микроорганизми с множествена резистентност, 
мониториране на антибиотичната употреба и 
микробната резистентност.
2.4. Контролът на епидемичен взрив от ВБИ 
представлява предприемане на предварително 
планирани мерки, включващи: провеждане на 
епидемиологично проучване, определяне на 
идентичността на причинителите, оценка на 
риска, анализ на цялата налична информация 
и предприемане на мерки за предотвратяване 
на по-нататъшното разпространение на инфек-
цията. След приключване на възникнал взрив 
от ВБИ на базата на ретроспективен анализ се 
оценява ефективността на предприетите мерки 
и се оптимизират стратегиите за превенция на 
последващи взривове.
2.5. За контрол на епидемичен взрив от инфек-
ции, причинени от микроорганизми с доказана 
АМР, задължително се прилага комплексът от 
мерки за управление на взрива успоредно със 
засилен контрол на антибиотичната употреба с 
цел избягване на допълнително селектиране и 
разпространение на резистентността. 
3. Интердисциплинарна дейност в областта 
на профилактиката и контрола на ВБИ 
Профилактиката и контролът на ВБИ пред-
ставляват интердисциплинарна дейност и от-
говорност на целия персонал на всяко лечебно 
заведение: лекари, специалисти по здравни грижи, 
фармацевти, технически персонал, специализан-
ти, студенти, друг обучаващ се персонал и др. 
3.1. Дейностите по профилактика на ВБИ се 
осъществяват от:
3.1.1. всички медицински специалисти, упраж-
няващи профилактична и лечебно-диагностична 
дейност;
3.1.2. немедицинския персонал, чиято дейност 
крие риск от възникване и предаване на ВБИ; 
3.1.3. специализанти, студенти и други обу-
чаващи се в лечебното заведение.
3.2. Дейностите по надзора и контрола на 
ВБИ се осъществяват от:
3.2.1. ръководителя на лечебното заведение;
3.2.2. определени от ръководителя на ле-
чебното заведение лица/екипи по контрол на 
инфекциите; 
3.2.3. комисиите по ВБИ в лечебните заведения 
за болнична помощ;
3.2.4. ръководителите на клиники, отделения 
и сектори;
3.2.5. лабораторията по микробиология, об-
служваща лечебното заведение.
3.3. Отговорност на ръководителя на лечеб-
ното заведение
3.3.1. ръководителят на лечебното заведение 
носи отговорност за дейностите по предотвратява-
не на риска от инфекции посредством прилагане 
на безопасни системи на работа чрез: 
3.3.1.1. разработване на последователна ця-
лостна политика за превенция, която да обхваща 
технологията, организацията на работата, усло-
вията на труд, свързаните с работата психо-со-
циални фактори и въздействието на факторите, 
свързани с работната среда; 
3.3.1.2. създаване на среда, в която служите-
лите и техните представители участват в разра-
ботването на политики и практики във връзка 
със здравето и безопасността; 
3.3.1.3. насърчаване на добрите практики по 
отношение на предотвратяването и регистрира-
нето на инциденти/злополуки; 
3.3.1.4. повишаване на информираността и 
осигуряване на обучение на персонала; 
3.3.1.5. осигуряване на грижи за пострадали 
служители, които включват предоставяне на 
профилактика след експозиция и извършване 
на необходимите медицински изследвания, и 
подходящо медицинско наблюдение, лечението 
и рехабилитацията;
3.3.1.6. осигуряване на механизми, с които да 
гарантират, че подизпълнителите спазват раз-
поредбите за безопасна работна среда, в т.ч. за 
предпазване от наранявания с остри предмети.
Ръководителите на лечебните заведения ра-
ботят заедно с представителите на персонала 
на съответно равнище за премахване и пре-
дотвратяване на рискове, защита на здравето 
и безопасността на работниците и създаване 
на безопасна работна среда, включително чрез 
консултации относно избора и употребата на 
безопасно оборудване с цел да се установи как 
е най-добре да се осъществяват процесите на 
обучение, информиране и повишаване на осве-
домеността.